b'\n_START_ARTICLE_\nWhere the Wild Roses Grow\n_START_SECTION_\nVideospot\n_START_PARAGRAPH_\nKylie Minogue v videospotu za pesem igra Eliso Day, \xc5\xbeensko, ki jo lik Nicka Cavea na za\xc4\x8detku obo\xc5\xbeuje, nato pa umori. Ljudje, ki se spominjajo njenega umora, je ne imenujejo Elisa Day, temve\xc4\x8d\xc2\xa0\xc2\xbbDivja Vrtnica\xc2\xab\xc2\xa0(\xc2\xbbWild Rose\xc2\xab); poleg tega se spominjajo, da njenega trupla nikoli niso na\xc5\xa1li in njen duh ostaja nad mestom, kjer so jo umorili; a ljudje na tem mestu vidijo le vrtnice in kadar govorijo o slednjih, Eliso Day verjame, da govorijo o njej ali se pogovarjajo z njo (\xc2\xbbPravijo mi Divja vrtnica; a ime mi je bilo Elisa Day; ne vem, zakaj mi pravijo tako; kajti moje ime je bilo Elisa Day\xc2\xab\xc2\xa0-\xc2\xa0\xc2\xbbThey call me the Wild Rose; but my name was Elisa Day; why they call me it, I do not know; for my name was Elisa Day\xc2\xab). Lik Nicka Cavea je o\xc4\x8daran nad njeno lepoto, a sovra\xc5\xbei, da bo slednja nekega dne zbledela, zato jo ubije, da bi njena lepota za vedno ostala enaka. Ko obi\xc5\xa1\xc4\x8de njen dom, postane obseden z njo. Naslednjega dne ji prinese rde\xc4\x8do vrtnico in jo vpra\xc5\xa1a, iz \xc4\x8desa izvira njena neverjetna lepota. Zadnjega dne Eliso odpelje do reke, kjer jo \xc5\xa1e zadnji\xc4\x8d poljubi in jo nato ubije s kamnom. Mimo njenega trupla v naslednjem prizoru priskaklja majhen divji zajec. Lik Nicka Cave truplo Elise Day odvr\xc5\xbee v reko, kjer rastejo divje vrtnice, v pozi, v kakr\xc5\xa1ni le\xc5\xbei Ofelija na Millaisovi istoimenski sliki. Okoli njenega trupla se ovije ogromen piton, ki simbolizira njeno smrt. Nato lik Nicka Cavea v njena usta vstavi vrtnico in ji zapre o\xc4\x8di. Videospot je posnel re\xc5\xbeiser Rocky Schenck.'